laion/Wikipedia-Exotic huggingface dataset:
Crazy (שיר של סיל)

"Crazy" הוא שיר של הזמר-יוצר הבריטי סיל אשר יצא לשווקים במקור כסינגל ב-26 בנובמבר 1990 מתוך אלבום הבכורה שלו "Seal"(אנ') אשר יצא לשווקים ב-1991. השיר הפך ללהיט הגדול הראשון של הזמר, זכה להצלחה מסחרית והגיע לצמרת מצעדי הפזמונים במספר מדינות. השיר נכתב על ידי סיל וגאי סיגסוורת' והופק על ידי טרבור הורן. לטענת סיל השיר הושפע מאוד מהמצב החברתי-פוליטי בסוף שנות ה-80 ותחילת שנות ה-90, ובפרט אירועים מרכזיים כמו נפילת חומת ברלין ב-1989 ואירועי כיכר טיין-אן-מן בסין ב-1989 אשר שיקפו גם את האופי הכאוטי של העולם באותה העת. המפיק טרבור הורן ציין בעבר שיצירת השיר ארכה חודשיים. השיר יצא לשווקים בנובמבר 1990 כסינגל הבכורה של סיל והפך ללהיט גדול במספר מדינות. השיר הגיע בשיא ההצלחה למקום השני במצעד הסינגלים הבריטי בינואר 1991, ולמקום השביעי במצעד הפזמונים האמריקני באוגוסט 1991. זה היה הסינגל המצליח ביותר מבחינה מסחרית של סיל בארצות הברית עד אשר הסינגל "Kiss from a Rose" הצליח להגיע לצמרת המצעד האמריקני ב-1995. הסינגל מכר בסך הכל מעל ל-200,000 עותקים וזיכה את סיל במספר פרסים כולל פרס אייבור נובלו לשנת 1992 בקטגוריית כתיבת שירים. ההצלחה הבינלאומית של השיר תרמה רבות בהמשך להצלחת אלבום הבכורה של סיל. בווידאו קליפ לשיר, בבימויו של הקולנוען Big TV!, סיל מבצע את השיר בסט מינימליסטי עם רקע לבן. השיר כולל אפקטים ויזואליים שונים היוצרים אווירה סוריאליסטית. בסיום הווידאו קליפ סיל מחזיק בידיו יונה בעוד שיורד סביבו שלג. לאורך השנים אמנים רבים ביצעו גרסאות כיסוי לשיר בז'אנרים שונים. אחת מגרסאות הכיסוי הבולטות ביותר של השיר היא גרסת כיסוי אקוסטית שבוצעה על ידי הזמרת הקנדית אלאניס מוריסט. גרסת הכיסוי של אלאניס מוריסט יצאה לשווקים הן כסינגל והן באלבום האוסף שלה "The Collection" אשר יצא לשווקים ב-2005. "New Releases: Singles" (PDF). Music Week: vii. 24 בנובמבר 1990. נבדק ב-20 בספטמבר 2024. {{cite journal}}: (עזרה) "Trevor Horn: 'I had delusions the label would be a hub of creativity' | Media | the Guardian". TheGuardian.com. ארכיון מ-2 בדצמבר 2016. נבדק ב-2016-07-03. {{cite web}}: (עזרה) "Crazy". Songfacts.com. נבדק ב-2009-03-13.
חברת הודו המזרחית

האם התכוונתם ל... חברת הודו המזרחית (כללי) חברת הודו המזרחית הבריטית – נוסדה ב-1600 חברת הודו המזרחית ההולנדית – נוסדה ב-1602 חברת הודו המזרחית הדנית – נוסדה ב-1616 חברת הודו המזרחית הצרפתית – נוסדה ב-1664 חברת הודו המזרחית השוודית – נוסדה ב-1731 חברת הודו המזרחית הפורטוגזית – נוסדה ב-1628
רוברט ליווינגסטון

רוברט ר. ליווינגסטון (באנגלית: Robert R. Livingston‏; 27 בנובמבר 1746 (סגנון ישן: 16 בנובמבר) – 26 בפברואר 1813) היה עורך דין, פוליטיקאי ודיפלומט אמריקאי מניו יורק, ואחד מהאבות המייסדים של ארצות הברית. הוא היה ידוע בכינוי "הצ'נסלר" ("The Chancellor") בשל תפקידו כראש בית המשפט לדיני היושר של מדינת ניו יורק (אנ'), שהיה התפקיד המשפטי הבכיר ביותר במדינת ניו יורק, ובו כיהן במשך 25 שנים. ליווינגסטון היה חבר בוועדת החמישה שניסחה את הכרזת העצמאות, לצד תומאס ג'פרסון, בנג'מין פרנקלין, ג'ון אדמס ורוג'ר שרמן, אך הוחזר למדינת ניו יורק לפני שהספיק לחתום על המסמך. ליווינגסטון הוא זה שנשא את שבועת הכהונה של ג'ורג' וושינגטון כאשר נכנס לתפקידו כנשיא ארצות הברית ב-30 באפריל 1789. ב-1801 נבחר לחבר בחברה הפילוסופית האמריקאית. מדיה וקבצים בנושא רוברט ליווינגסטון בוויקישיתוף רוברט ליווינגסטון, באתר "Find a Grave" (באנגלית) בית משפט שעסק בתחום שנקרא "דיני היושר" (Equity).
גדול מהסרטים

גדול מהסרטים (באנגלית: Epic Movie) הוא סרט קומדיה משנת 2007 בבימויו של ג'ייסון פרידברג ואהרון זלצר. הסרט הוא פרודיה על סרטי הרפתקאות ופעולה, תוך התמקדות בסרטים שוברי קופות מהשנים האחרונות. העלילה עוקבת אחר ארבעה יתומים שנמצאים בהרפתקאות שונות בעולם פנטזיה מככבים בו קאל פן, אדם קמפבל, ג'ימה מייז, ג'ניפר קולידג', פאון א. צ'יימברס, קריספין גלובר, טוני קוקס ופרד וילארד. פרודיה על ז'אנר הסרטים האפים ומתייחס בעיקר לדברי הימים של נרניה: האריה, המכשפה והארון, הארי פוטר, צ'רלי ומפעל השוקולד, שודדי הקאריביים ואקס-מן . הסרט יצא לאקרנים ב-26 בינואר 2007, והוא נקטל על ידי המבקרים שרבים מהם חשבו שזה אחד הסרטים הגרועים בכל הזמנים. למרות זאת הסרט הצליח בקופות, והרוויחה 86.9 מיליון דולר ברחבי העולם, פי ארבעה מתקציבה של 20 מיליון דולר. הסרט עוקב אחר ארבעה יתומים: לוסי, סוזן, אדוארד ופיטר, המוצאים את עצמם בעולם פנטזיה, תוך שהם מתמודדים עם דמויות מסרטים מפורסמים. הם נאלצים להילחם בנבלית הראשית ולהחזיר את השקט לממלכת גנר. קלפהטון ליאנוס בתפקיד אדוארד אליסון האניגן בתפקיד סוזן פרד ווילארד בתפקיד אסלן הסרט קיבל ביקורות שליליות, כאשר המבקרים מתחו ביקורת על ההומור הגס והחוסר במקוריות. באתר Rotten Tomatoes, הסרט קיבל ציון של 2%, וב-Metacritic, ציון של 17 מתוך 100. "גדול מהסרטים", במסד הנתונים הקולנועיים IMDb (באנגלית) "גדול מהסרטים", באתר נטפליקס "גדול מהסרטים", באתר AllMovie (באנגלית) "גדול מהסרטים", באתר Rotten Tomatoes (באנגלית) "גדול מהסרטים", באתר Box Office Mojo (באנגלית) "גדול מהסרטים", באתר Metacritic (באנגלית) "גדול מהסרטים", באתר אידיבי "גדול מהסרטים", במסד הנתונים הקולנועיים KinoPoisk (ברוסית)
קאסלקרג

קאסלקרג (באנגלית: Castlecrag) הוא פרוור בסידני, המנוהל על ידי עיריית וילובי (City of Willoughby). קאסלקרג ממוקם בדרום הגדה הצפונית, בערך 8 ק"מ צפונית למרכז העסקים הראשי של סידני. מעבריו מצויים הפרוורים וילובי, ביוטי פוינט ונורת'ברידג' מדרום, וילובי איסט ונורת' וילובי במערב, מידל קוב וקאסל קוב בצפון, וממזרח הפרוור גובל בסיפורת'. קאסלקרג תוכנן במקור על ידי הזוג ולטר ברלי גריפין ומריון מהוני גריפין בשנת 1921, לאחר שהם הותשו במאבק הפוליטי על הקמת עיר הבירה החדשה קנברה. שם הפרוור ניתו לו בעקבות המצוק שעליו נבנתה טירה (הקרויה "טירת אדינבורו" בעגה המקומית). בתים רבים נבנו בקאסלקרג בסגנון "ארטס אנד קראפטס" (אומנות ומלאכה), שיטת בניה שמשתמשת בחיפוי אבן טבעית ומראה ציורי בניגוד למראה התעשייתי והנקי ששלט באותה תקופה. הפרוור נבנה במקור כעיר גנים במטרה להבדילו מפרוורים אחרים שנבנו ביעילות עם רחובות בשתי-וערב. לטובת מטרה זו גריפין גייס סביבו קבוצת משקיעים כדי לבנות את הפרוור לפי חזונו המדויק (הוא שמר על רוב בהצבעות בוועדת התכנון). משרד הדואר של קאסל קרג נפתח בשנת 1937, והשם אוחד למילה אחת (קאסלקרג) בשנת 1941. הרחובות באזור הדרומי של הפרוור, שהם הוותיקים ביותר והקרובים ביותר לטירה קרויים על שם הביצורים השונים (המגדל, המעקה, התעלה וכו'). קאסלקרג הוא פרוור עשיר למדי, עם מרבית תושביו נמנים ברבע העליון של ההכנסות בסידני. מרבית התושבים ממוצא אירופאי, ולמעלה מ-78% מדברים אנגלית כשפה עיקרית בבית. מרבית תושביו )(43%) לא דתיים, אך יש מיעוטים דתיים (כ-2.4% יהודים, למשל). אין בקאסלקרג תחנות רכבת, ושני קווי אוטובוס משרתים את תושבי הפרוור: 203 ו-275. מדיה וקבצים בנושא קאסלקרג בוויקישיתוף קאסלקרג, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
אגף הנידונים למוות

אגף הנידונים למוות מתייחס לחלק בכלא המיועד לאסירים שנידונו למוות בעקבות הרשעה בגין רציחות, מעשי טרור או פשעים חמורים אחרים המצדיקים עונש מוות בהתאם לתחום השיפוט בו הם הורשעו. אגף הנידונים למוות קיים בכל המדינות בהם ניתנים עונשי מוות. אסירים הנידונים למוות מחכים לעיתים רבות לביצוע ההוצאה להורג במשך שנים רבות, לעיתים אפילו עשרות שנים, עקב קיומו של הליך משפטי ארוך שנועד להבטיח שכל ההיבטים של התיק נבחנו באופן יסודי לפני ביצוע ההוצאה להורג. אנשים המתנגדים לעונשי מוות טוענים כי הבידוד של אסירים הניתונים למוות וכמו גם האי-ודאות לגבי גורלם מהווים סוג של התעללות רגשית ושאסירים שנידונים למוות, ובמיוחד אלו שמחכים תקופה ארוכה במיוחד לביצוע גזר הדין, נוטים לפתח הפרעות נפשיות, מצב המכונה גם תופעת הנידונים למוות (אנ'). במקרים רבים אסירים שנידונים למוות עשויים לנסות להתאבד במהלך תקופת ההמתנה. אסירים שנידונו למוות נמצאים לרוב באגף מיוחד של הכלא המכונה אגף הנידונים למוות. האגף הזה לרוב מבודד ויש לו אבטחה קפדנית יותר. האסירים באגף הנידונים למוות נמצאים בדרך כלל בבידוד והאינטראקציה שלהם עם אסירים אחרים והעולם החיצון מוגבלת. התנאים הספציפיים של אנשים הנידונים למוות משתנים ממדינה או למדינה. במדינות רבות לנידונים למוות יש את הזכות לערער על גזר דינם, והתהליך עשוי להימשך שנים רבות. ההליך המשפטי הארוך נועד להבטיח הגינות במשפט, לאפשר בחינה של ראיות חדשות וכמו כן נועד למנוע הוצאות להורג מזורזות שלא כדין. בארצות הברית ארצות הברית היא אחת מהמדינות היחידות בעולם המערבי בהן אסירים עדיין מקבלים עונש מוות. אסירים הנידונים לגזר דין מוות בארצות הברית נמצאים בבית הכלא לעיתים רבות במשך שנים לפני הוצאתם להורג, בעיקר בשל תהליך הערעור שיכול לקחת שנים רבות. בשנת 2010 הזמן הממוצע בו נידונים למוות שהו בכלא בין גזר הדין להוצא להורג עצמה היה 178 חודשים (בסביבות 15 שנים). בסביבות רבע מהאסירים שנידונים למוות בארצות הברית מתים מסיבות טבעיות בעת ההמתנה לביצוע ההוצאה להורג. השימוש בעונש המוות בארצות הברית נמצא במגמת ירידה, ובמדינות מסוימות בארצות הברית הפסיקו לחלוטין להוציא אסירים להורג. עם זאת, הוצאות להורג עדיין מבוצעות בחלק ממדינות ארצות הברית. בסין סין מבצעת יותר הוצאות להורג מכל מדינה אחרת בעולם, אם כי המספר המדויק של האסירים שמוצאים להורג מעולם לא נחשף לציבור. לרוב האסירים שנידונים למוות בסין מוצאים להורג זמן קצר יחסית לאחר מתן גזר הדין, ויש להם הזדמנויות מוגבלות לערער על גזר הדין בהשוואה למצב הקיים במדינות אחרות בעולם. ביפן ההוצאות להורג ביפן מבוצעות בתלייה, לרוב ללא הודעה מוקדמת לאסיר עד ליום ההוצאה להורג. במזרח התיכון במזרח התיכון, ובמיוחד במדינות ערב הסעודית ואיראן, הוצאות להורג הן נפוצות למדיי, ושיטות הוצאה להורג כוללות בדרך כלל עריפת ראשים, תלייה וכיתות יורים. באותן המדינות עונש המוות ניתן לרוב על פשעים כגון רצח, סחר בסמים, ובמקרים מסוימים, התנגדות פוליטית או כפירה. הוצאה להורג "Department of Justice: Capital Punishment, 2010 Figures". Journalist's Resource.org. 4 בינואר 2012. {{cite web}}: (עזרה) "United States Department of Justice". usdoj.gov. אורכב מ-המקור ב-21 באוגוסט 2007. נבדק ב-21 באוגוסט 2007. {{cite web}}: (עזרה)
מהדק עניבות

מהדק עניבות הוא תכשיט שמטרתו להחזיק את העניבה בצמוד לחולצה, הוא מהודק במאונך או מוטה מעט אליה ומונע ממנה לזוז לצדדים, ליפול ומהחלק האחורי שלה להציץ מאחוריה. לעיתים הוא נענד כחלק ממדי בית ספר גברים החלו לענוב את אב הטיפוס של עניבות בסוף המאה ה-17, קראבאט, אבל רק באזור שנות ה-60 של המאה ה-19, העניבה המוכרת לנו כיום (לרוב נקראת עניבת "ארבע ביד") נהייתה נפוצה, באותה תקופה עניבות לרוב הודקו על ידי סיכות שננעצו בעניבות. ובגלל שהעניבות החדשות היו עשויות ממשי עדין, השימוש בסיכות פגע ובהן. ולכן בשנות ה-80 של המאה ה-19 הומצאו מהדקי העניבות אך למרות זאת מהדקי העניבות נהיו פופולריות רק בשנות ה-20 כשהחייט ג'סי לנגסדורף החל לחתוך את העניבות בצורה אלכסונית לאריגת הבד ב-1926, מה שגרם להן ליפול בצורה חלקה ואלגנטית יותר ולמנוע קמטים, כמו העניבות המוכרות לנו היום. בגלל עדינותן של העניבות והחידושים בייצורן מהדקי עניבות נהיו הרבה יותר נפוצים מסיכות. בשנות ה-30 כוכבי קולנוע כמו פרד אסטר, ג'ין קלי וקלארק גייבל. מהדקי הסיכות היו מאוד נפוצים בארצות הברית בשנות ה-40 וה-50, ובמיוחד מקושר עם תאגידים וארגונים גדולים. במהלך העשורים שלאחר מכן הוא נענד פחות כמו העניבות. וכיום הוא נענד לרוב כדי להחזיק את העניבות הארוכות יותר של שנות ה-20 של המאה ה-21. מהדקי עניבה מיוצרים לרוב ממתכות יקרות ומקושטים בדוגמאות או באבנים יקרות, על חלק מהמהדקים יש סמל של מועדון, אות הנצחה, אירוע או לוגו של חברה, וחלקם לפעמים מיוצרים בצורות שנות כמו רכבות או או אוניות. מנגנון ההידוק שלהם דומה לשל אטב או בצורת האות כ' המצירה בחלקה השמאלי של האות. לרוב המהדק נענד בין הכפתור הרביעי לשליש, אורכו באזור שלושה רבעים מרוחב העניבה. עניבה סיכת דש מדיה וקבצים בנושא מהדק עניבות בוויקישיתוף Gentleman's Gazette – The Tie Clip & Bar Primer He spoke style – Style Defined: The Tie Clip Philip Morton, Contemporary Jewelry: A Studio Handbook, Holt, Rinehart and Winston, 1976, ISBN 978-0-03-089644-6 Tie Clip & Bar Guide + How & Why To Wear Them, www.gentlemansgazette.com, ‏2015-10-07 Richard Woolnough, The A to Z Book of Menswear, The A to Z Book of Menswear, 2013-06, ISBN 978-1-897403-25-9 Dowling, Tim (2008-09-23). "How to be a school tie rebel without getting it in the neck ..." The Guardian. ISSN 0261-3077. נבדק ב-2024-09-26. waynejames2014, The History of Tiepins and Tie Clips, Manly Manners, ‏2016-03-15 The History of the Tip Clip, TYLER and TYLER Brian Sacawa, Style Defined: The Tie Clip, He Spoke Style, ‏2015-09-10 Your Ultimate Guide to Tie Clips, Tie Bars & Tie Pins, Trendhim High Cotton, https://www.highcottonties.com/blogs/high-cotton-times/tie-bar-vs-tie-clip-cc, www.highcottonties.com Should tie bars cover your tie?, OTAA
צ'טסווד

צ'טסווד (באנגלית: Chatswood) הוא פרוור בסידני, המנוהל על ידי עיריית וילובי (City of Willoughby). הפרוור מוגדר כאזור ממשל מקומי. צ'טסווד ממוקם בדרום הגדה הצפונית, בערך 8 ק"מ צפונית למרכז העסקים הראשי של סידני. מעבריו מצויים הפרוורים וילובי, ארטרמון וליין קוב מדרום, צ'טסווד וסט ורוזוויל במערב, מידל קוב וקאסל קוב בצפון, וממזרח הפרוור גובל בנורת' וילובי. צ'טסווד קרוי על שמה של שרלוט "צ'טי" הארנט, בצירוף החורשה שגדלה במקום לפני הקמת הפרוור. הפרוור הוקם בשנת 1876 וגדל משמעותית בשנות התשעים של המאה ה-19 עם פתיחת קו הרכבת. הפרוור שגשג עוד יותר כשנפתח גשר נמל סידני ב-1932. משרד הדואר של צ'טסווד נפתח ב־1879, נסגר ב-1886 ונפתח מחדש ב-1987. קו החשמלית הוארך ואוחד עם קו הרכבת ב-1908, והפך את תחנת הרכבת צ'טסווד לתחנה מרכזית ופעילה מאוד. בתחילת דרכו היה הפרוור מעורב בין מגורים, מבני תעשייה ואף מטעים וחוות קטנות. בהדרגה כל השימושים האחרים הוחלפו במגורים ומסחר. צ'טסווד הוא אחד ממרכזי המסחר העיקריים בגדה הצפונית, בזכות שילוב תחבורה ציבורית ומערכת כבישים נוחה ומרכזי קניות מרובים. מדי שנה בספטמבר מארח הפרוור את פסטיבל האביב של וילובי, שהוא הפסטיבל השני בגודלו בכל פרוורי הגדה הצפונית וכולל הופעות חיות. בפרוור חמישה בתי ספר, שמייצגים זרמי חינוך שונים ושכבות גיל - מגן ועד תיכון. צ'טסווד הוא מרכז תחבורה ראשי. הוא כולל תחנת רכבת עם מספר קווי רכבת שונים (הרכבת הקלה ורכבות סידני), מסוף ראשי לאוטובוסים וגם מערכת כבישים מהירים (כולל פאסיפיק היוויי). מדיה וקבצים בנושא צ'טסווד בוויקישיתוף צ'טסווד, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
הוריקן הלין

הוריקן הלין (באנגלית: Hurricane Helene) היא סופת הוריקן אשר התהוותה ב-24 בספטמבר 2024 בים הקריבי, והכתה בחופי ארצות הברית מספר ימים לאחר מכן, ב־27 בספטמבר. בטרם הגעתה לפלורידה הציפה הסופה הלין חלקים מחצי האי יוקטן במקסיקו ואת רחובות עיר הנופש קנקון. בנוסף גרמה להפסקות חשמל ולהצפות בקובה ובאיי קיימן. בעקבות הסופה, דווח על הרס גדול בפלורידה ואף בג'ורג'יה ובקרוליינה הצפונית והדרומית. זו סופת ההוריקן הרביעית שתפגע בארצות הברית בשנת 2024, מהגדולות שהתפתחו בעשרות השנים האחרונות, וההוריקן החמישי שיפגע בפלורידה עצמה בתוך שלוש שנים בלבד. מדיה וקבצים בנושא הוריקן הלין בוויקישיתוף הוריקן "מפלצתי" בדרך לפלורידה: "יהיה בלתי אפשרי לשרוד, תתפללו", באתר ynet, 26 בספטמבר 2024
מוחמד חוסיין סרור

מוחמד חוסיין סרור (בערבית: محمد حسين سرور; תעתיק מדויק: מחמד חסין סרור; 8 ביולי 1973 – 26 בספטמבר 2024) המכונה אבו סאלח היה ראש המערך האווירי של חזבאללה, האחראי על שיגורי הכטב"מים לעבר ישראל במלחמת חרבות ברזל. נהרג בסיכול ממוקד ברובע הדאחייה בביירות ב-26 בספטמבר 2024 במסגרת מבצע חיצי הצפון. בתקיפה נהרגו ארבעה אנשים. סרור נולד ביולי 1973 בעייתא א-שעב בלבנון. סרור הצטרף לחזבאללה ב־1986 וביצע מגוון תפקידים, בהם פיקוד ביחידת טילי קרקע-אוויר ויחידת "עזיז" בארגון. בתחילת אוגוסט 2006, בעת ששימש כלוחם ביחידת הנ"ט של חזבאללה, השתתף סרור בקרב עייתא א-שעב ונשבה על ידי לוחמי צה"ל שכבשו את הכפר. ביולי 2008 שוחרר סרור ביחד עם סמיר קונטאר ועוד שלושה אסירי חזבאללה במסגרת עסקת חילופי שבויים בין ישראל לארגון הטרור. סרור השתתף בפעולות חזבאללה במסגרת מלחמת האזרחים הסורית, וב־2020 מונה לפקד על הכוח האווירי של חזבאללה. בשנים שלאחר מכן הוא היה שליח חזבאללה לתימן בנושא המערך האווירי של החות'ים. הוא הכווין ופיקד על פיגועי רחפנים, טילי שיוט וכטב"מים שכוונו לעבר עורף מדינת ישראל. הוא גם עמד בראש פרויקט לייצור כטב"מי נפץ ואיסוף מודיעין בלבנון. על פי רשת "אל-ערביה", סרור היה אחראי על הפעילות האווירית של החות'ים בתימן, ועל שיגור טילים ומל"טים משם לישראל. הוא חזר מתימן ללבנון רק שלושה ימים לפני חיסולו. ב-26 בספטמבר 2024, בסביבות השעה 15:15, שיגר חיל האוויר הישראלי שלושה טילים אל מבנה בדאחייה של ביירות בו שהה, במסגרת מבצע חיצי הצפון. סרור נהרג, ועמו שלושה נוספים. התקיפה בוצעה סמוך לאזור שבו חוסל שבוע קודם לכן ראש מערך המבצעים של חזבאללה, אבראהים עקיל. בתגובה למותו שיגרו החות'ים, עמם היה סרור בקשר הדוק, טיל קרקע-קרקע לעבר גוש דן בלילה שבין 26 ל-27 בספטמבר. ובתגובה תקפה ישראל בתימן ב-29 בספטמבר. סיכולים ממוקדים במלחמת חרבות ברזל חוסל מפקד היחידה האווירית של חיזבאללה, באתר צה"ל, 26 בספטמבר 2024 פוסט, בערוץ הטלגרם 27 בספטמבר 2024. محمود مجادلة, الاحتلال يغير على الضاحية الجنوبية لبيروت في محاولة لاغتيال قائد الوحدة الجوية في حزب الله, ‏26 בספטמבר 2024 שוב תקיפה ממוקדת בביירות, היעד: מפקד יחידת הכטב"מים, באתר "סרוגים", 26 בספטמבר 2024 מבט לטרור: חזבאללה, לבנון וסוריה (23 - 30 בספטמבר 2024), באתר מרכז המידע למודיעין ולטרור, 30 בספטמבר 2024 ניר יהב‏, מקונטאר עד סלימאן: כל האסירים שישוחררו, באתר וואלה, 14 ביולי 2008 צה"ל חיסל את מחמד חסין סרור, מפקד היחידה האווירית של ארגון הטרור חיזבאללה, באתר דובר צה"ל, ‏26 בספטמבר 2024 יענקי פרבר, בכיר חיזבאללה שחוסל, פיקד על החות'ים בתימן, באתר בחדרי חרדים, 26 בספטמבר 2024 أعلن الاحتلال اغتياله.. ماذا نعرف عن القيادي بحزب الله محمد حسين سرور؟, التلفزيون العربي, ‏26 سبتمبر 2024 ליאור בן ארי, יואב זיתון, איתמר אייכנר, מפקד היחידה האווירית של חיזבאללה חוסל בתקיפת צה"ל בדאחייה, באתר ynet, 26 בספטמבר 2024 לירן וינשטיין, ‏הרמטכ"ל צפה בחיסול מהטלפון של גלנט, באתר "סרוגים", 26 בספטמבר 2024 ליאור בן ארי, בכיר חות'י רמז: הירי למרכז - תגובה לחיסול בכיר חיזבאללה בדאחייה, באתר ynet, 27 בספטמבר 2024
דנה מרמור

דנה מרמור אלרגנד (נולדה ב-28 ביולי 1979) היא שחקנית, מדבבת, ומנחת ישראלית בעברה. מרמור נולדה גדלה בחולון, ויש לה אח אחד. בשנים 1994–1997 מרמור הייתה חברה בלהקת "צעירי תל אביב". בשנים 1996–1997 גילמה את טלי בסדרת הטלוויזיה "קפה פריז" ששודרה ב-HOT3. בשנת 1999 הופיעה בסדרת הטלוויזיה "ספי" ושיחקה את האומנת בסדרת הטלוויזיה של ערוץ הילדים "כל העולם במה". באותה השנה גם השתתפה במחזמר "דוקטור דוליטל". בשנת 2000 גילמה את אסתרקה בסדרת הטלוויזיה "בעקבות הסיפורים הקסומים" ששודרה בערוץ הילדים. בשנת 2001 שיחקה את אור דגן בסדרת הטלוויזיה "משפחה וחצי". בשנים 2001–2003 הנחתה בערוץ הילדים. בשנת 2002 הנחתה את התוכנית "המגנט" ששודרה בערוץ הילדים. בשנת 2005 השתתפה בתוכנית הפרידה של עודד מנשה מערוץ הילדים שנקראת "לעודד באהבה". בשנת 2007 התארחה בעונה הראשונה של הסדרה הדרמה קומית של ערוץ 2 "מסודרים" בתפקיד ליה. בשנת 2003 דיבבה בסדרות הילדים "נסיכת הנילוס" בתפקיד נטב, ובסדרה "סיפורי סומסום". בשנת 2007 דיבבה את דובשנית/אביבית בסרט הטלוויזיה "תותית: תותית מחפשת את האביב". מרמור הייתה מאורסת לגיא פריגת. היא נשואה ולאחר נישואיה הוסיפה לשם משפחה שלה את השם אלרגנד. למרמור תואר ראשון בספרות עברית, ו-BA כללי מאוניברסיטת תל אביב. החל מ-2008 מרמור מטפלת בפסיכודרמה. דנה מרמור, ברשת החברתית פייסבוק דנה מרמור, ברשת החברתית אינסטגרם דנה מרמור, במיזם "אישים" לתיעוד היצירה הישראלית דנה מרמור, במסד הנתונים הקולנועיים IMDb (באנגלית) דנה מרמור, באתר "אידיבי", מאגר הידע העברי לקולנוע ישראלי ועולמי נועם שגב, המנחים החדשים של ערוץ הילדים, באתר ynet, 29 באוגוסט 2001 יפעת יעקובסון, למען הסדר הטוב, באתר ynet, 14 באפריל 2003 דוקטור דוליטל המחזמר, באתר Media.org.il רון גרנות, בפעם האחרונה באמת, באתר ynet, 8 ביוני 2005 דנה מרמור, באתר www.ishim.co.il Instagram, www.instagram.com
בלכות

בלגנדריום של טולקין, הבַּלְכוֹת (אנגלית: Balchoth) היה עם מבני המזרח. הבַּלְכוֹת הופיעו לראשונה במאה ה-25 לעידן השלישי. הם היו עם מבני המזרח. בגלל שחלקם נלחמו בקרונות, הם נחשבים לקרוביהם של רוכבי הקרונות. הבַּלְכוֹת יצאו לפשיטות לעיתים קרובות דרך יַעַראֹפֶל, עד שעמק האַנְדוּין מתחת לשדות הסיפנים נתרוקן מתושבים כמעט לחלוטין. קִירִיוֹן, שליט גוֹנְדוֹר, התקשה להחזיק בקו האַנְדוּין. הוא הבחין בחורף 2509 שיש הכנות למלחמה לכל אורך גבולותיו הדרומיים של יַעַראֹפֶל. בשעת הדחק הזאת הוא נזכר באֵאוֹתֵאוֹד, שעזרו לגוֹנְדוֹר בעבר. הוא שלח שליחים ואחד ששמו בּוֹרוֹנְדִיר. מנהיגם באותם ימים, אֵאוֹרְל, חשב והסכים. הוא יצא במלוא עוצמתו: כ-7,000 פרשים וכמה מאות קשתים רכובים. הוא בעצמו יצא בראש הצבא, כשבּוֹרוֹנְדִיר מימינו ומראה לו את הדרך. ערך מורחב – הקרב בשדה הקלברנט קִירִיוֹן חזה את ההתקפה ויצא בראש כל הכוח שעלה בידו לאסוף, אך איחר את המועד: לאחר שהבַּלְכוֹת בנו בסתר צי גדול של סירות ורפסודות על גדות האַנְדוּין המזרחיות, חצו בסערה את הנהר והפיצו את המגינים לכל עבר. צבאו של קִירִיוֹן נותק ונהדף צפונה אל מעבר לצלוּל-זרם, שם תקף אותו צבא אורקים מהרי האובך. באותו רגע של חוסר תקווה נשמעו קרנות האֵאוֹתֵאוֹד והפרשים תקפו את האויב מעורפו. מצבו של הקרב התהפך והאויב נהדף בטבח גדול אל מעבר לצלוּל-זרם. לבַּלְכוֹת היו חימוש דל ולא היו להם פרשים רבים, בגלל שסוסיהם שומשו בעיקר לסחיבת משאות, אבל הם פיצו על המחסור בנשק במספרם הרב. כמה מהם נלחמו בקרונות (כמו רוכבי הקרונות, שהיו כנראה קרוביהם). בלכות, באתר האנציקלופדיה של ארדה לעידן השלישי בלכות, באתר האנציקלופדיה של ארדה ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1027 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331 ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026 ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 329
ואנג יו

וואנג יו (בסינית: 王宇; נולדה ב-1 במאי 1971) היא עורכת דין סינית לזכויות אדם. יו נעצרה על ידי הרשויות הסיניות בשנת 2015 כאשר סין יזמה את מבצע 709 נגד עורכי דין לזכויות אדם. היא הואשמה בהסתה לחתרנות נגד המדינה שהיא עבירה חמורה בסין הגוררת מאסר עולם. היא זכתה באות האומץ הנשי הבין-לאומי בשנת 2021. ב-11 ביוני 2015, Radio Free Asia דיווח ש-Xinhua News וכלי תקשורת אחרים של המפלגה הקומוניסטית הסינית פרסמו בו-זמנית ארבעה מאמרים שנכתבו בעילום שם המבקרים את עורכת הדין ואנג יו. כתבה אחת האשימה אותה במעורבות בתקרית ב-2008 בתחנת טיאנג'ין, שבגינה נשפטה ב-2010 ושוחררה ב-2011. כלי תקשורת זרים, כולל המגזין Caixin New Century, העלו בעבר חשדות לגבי המקרה. היו שהצביעו על מטרה של וואנג יו בשל הגנתה על פעילת זכויות האדם העצורה טו פו (וו גאן). כמה עורכי דין סיניים בולטים, כולל טאנג ג'יטיאן, הגנו עליה בפומבי, והאשימו את הרשויות במסע הכפשה. בתגובה, עורך הדין של בייג'ינג, צ'ן ג'יאנגאנג, פרסם מאמר המתייחס להאשמות ומגן על וואנג יו. אווה פילץ, מכות, מעצרים והעלמות: כך נלחמת סין בעורכי דין למען זכויות אדם, באתר "שיחה מקומית", 13 בינואר 2016 陳建剛：王宇律師的涅槃 | 專題 | 中國人權 | 新唐人电视台, NTDChinese
הממלכה הקדומה (פירושונים)

הממלכה הקדומה היא התקופה באלף ה-3 לפני הספירה. כאשר מצרים השיגה את השיא הרציף הראשון של הציוויליזציה במורכבות ובהישגים. הממלכה הקדומה עשויה להתייחס גם ל: האם התכוונתם ל... הממלכה העילמית הקדומה האימפריה הבבלית הקדומה ממלכת אשור הקדומה הממלכה החתית הקדומה ממלכת ארמניה הקדומה ממלכת נורבגיה הקדומה ממלכת רומניה הקדומה – שטחה של מדינת הלאום הרומנית העצמאית הראשונה. הממלכה הקדומה (סדרת ספרים) (אנ') – סדרת ספרי פנטזיה.
הממלכה התיכונה (פירושונים)

המונח הממלכה התיכונה עשוי להתייחס ל: האם התכוונתם ל... הממלכה התיכונה, שם לסין, מתרגום שמה הסיני המקורי, Zhongguo ממלכת מצרים התיכונה - כינוי תקופת האיחוד המחודש (בערך 2000-1700 לפני הספירה). ממלכת אשור התיכונה הממלכה העילמית הקדומה הממלכות התיכוניות של הודו (אנ') - ישויות פוליטיות מהמאה ה-3 לפני הספירה ועד המאה ה-12. הממלכה החתית התיכונה - שלב השיקום של הממלכה הקדומה כחלק מתהליך הפיכתה לאימפריה החתית. ממלכת פרנקיה התיכונה הממלכה התיכונה (אלבום) (אנ') - של להקת המטאל הקלטית Cruachan משנת 2000. סדרת הרומנים של הממלכות התיכוניות מאת דיאן דואן (Diane Duane) אסטריקס ואובליקס: הממלכה התיכונה
שנת שלושת הקיסרים

שנת שלושת הקיסרים (בגרמנית: Dreikaiserjahr) הוא כינוי לשנת 1888. שנה שבה שלטו בקיסרות הגרמנית שלושה קיסרים בזה אחר זה. עד 9 במרץ שלט במדינה הקיסר וילהלם הראשון. פרידריך השלישי, בנו, ירש אותו במותו. פרידריך בעצמו שלט 99 ימים בלבד עד 15 ביוני, אז נפטר ממחלת הסרטן. בתקופת שלטונו הקצרה הוא כבר היה מאוד חולה, לא יכול היה לדבר ונאלץ לתקשר באמצעות כתיבה. לאחר מותו של פרידריך ירש אותו בנו, וילהלם השני, ששלט במדינה עד התמוטטות האימפריה ב-9 בנובמבר 1918. בגרמניה של ימינו, ילדי בתי הספר זוכרים את שנת שלושת הקיסרים על ידי המשפט: "drei Achten, drei Kaiser" ("שלוש 'שמונה' (1888), שלושה קיסרים"). וילהלם הראשון פרידריך השלישי וילהלם השני שנת חמשת הקיסרים שנת ארבעת הקיסרים (באימפריה הרומית) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
מוחמד סרור

האם התכוונתם ל... מוחמד אבראהים סרור – חלפן כספים לבנוני שהתנקשו בחייו. מוחמד חוסיין סרור – מפקד המערך האווירי של חזבאללה